․․․Ես առաջարկել եմ, եթե ուզում եք տաքսի վարել, խնդրեմ՝ մտեք Հայփոստ, տվեք ձեր վարորդական իրավունքը, տեխանձնագիրը, թող մտցնեն ճանապարհային ոստիկանության կայք։ Վճարեք 6000 դրամը, ստացեք կտրոնը՝ ամեն ամիս տարբեր գույնի։ Կպցնում եք ձեր դիմապակուն, ոնց որ տեխասմոտրի կտրոնը։ Տեսուչը տեսավ՝ չունի, թող տուգանի 5000 դրամ։ Ո՞ր մի մարդը Երևանում մեկ ամսվա մեջ 50 անգամ չհանդիպի տեսուչին։ Երկու անգամ տուգանվելուց հետո մարդը կասի՝ ավելի լավ է ես 5000 վճարեմ կամ 6000, ազատ վարեմ։ Էդտեղ գիտություն պետք չէ, ցանկություն է պետք։